《题定山寺法远上人壁》
宋代·贺铸

支郎风味喜相亲，乘兴来寻雪後春。
夹径竹阴疑碍马，隔江山色似招人。
岂无暇日容高卧，如有闲田愿卜邻。
预约东城二三子，岁时相过莫辞频。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。